《秋日杂咏二十三首 其七 咏郊野》
明代·孙承恩

落日下平芜，远水涵晴空。西风正摇落，澹霭何冥濛。

千山生夕正，一望远近同。草色迎霜白，枫林借春红。

平坡散归羊，云外号征鸿。依依野人村，处处闻高舂。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。